A 2008–09-es idény első két meccsén, a Newcastle United és a Portsmouth ellen kezdőként lépett pályára és mindkét meccsen gólt szerzett. Az előbbi 1–1-gyel, az utóbbi 1–0-val ért véget. 2008. október 3-án egy új, 2012-ig szóló szerződést írt alá csapatával. December 18-án gólt szerzett a klubvilágbajnokság elődöntőjében, a Gamba Ószaka ellen. Az Arsenal elleni UEFA-bajnokok ligája-elődöntő második mérkőzésén piros lapot kapott, ami miatt nem játszhatott a döntőben.